POMOĆNIK / POMOĆNICA U NASTAVI

**Radno mjesto**

Mjesto rada: SREDNJA ŠKOLA DALJ, OSJEČKO-BARANJSKA ŽUPANIJA

Broj traženih radnika: 1

Vrsta zaposlenja:

* Na određeno; povećan opseg posla
* mogućnost zaposlenja osobe sa invaliditetom

Radno vrijeme: 36 sati tjedno

Način rada: 1 smjene

Smještaj: Nema smještaja

Naknada za prijevoz: U cijelosti

Natječaj vrijedi od: 30.09..2025.

Natječaj vrijedi do: 08.10.2025.

**Posloprimac**

Razina obrazovanja: Srednja škola 4 godine

Radno iskustvo: Nije važno

Ostale informacije:

Na temelju članka 99. Zakona o odgoju i obrazovanju u osnovnoj i srednjoj školi (NN 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 7/17., 68/18., 98/19., 64/20., 151/22., 155/23. i 156/23.) i članka 3. Pravilnika o pomoćnicima u nastavi i stručnim komunikacijskim posrednicima (NN 85/24.)i članka 21. i 22. Zakona o osobnoj asistenciji (Narodne novine broj 71/23.), ravnatelj Srednja škola Dalj, Dalj raspisuje

NATJEČAJ   
za zasnivanje radnog odnosa na radnom mjestu

POMOĆNICI U NASTAVI

Broj traženih osoba: 1

Radno vrijeme

* nepuno radno vrijeme 36 sati

Vrsta ugovora: Ugovor o radu na određeno vrijeme, do 31. kolovoza 2026. godine

Mjesto rada: Srednja škola Dalj, 31226 Dalj, Braće Radića 7

Predviđen je odabir i zapošljavanje osoba na poslovima pomoćnika u nastavi s ciljem povećanja socijalne uključenosti i integracije učenika s teškoćama u razvoju.

Uvjeti za zasnivanje radnog odnosa:

- punoljetna, zdravstveno sposobna osoba

- završeno najmanje četverogodišnje srednjoškolsko obrazovanje (4.2. HKO-a)

- završen program obrazovanja odraslih (osposobljavanje) za pomoćnika u nastavi

- pomoćnik u nastavi ili stručni komunikacijski posrednik ne smije biti roditelj/skrbnik niti drugi član uže obitelji učenika kojem/kojima se pruža potpora

- nepostojanje zapreke za zasnivanje radnog odnosa u školskoj ustanovi sukladno čl. 106. Zakona o odgoju i obrazovanju u osnovnoj i srednjoj školi te članku 23. Zakona o osobnoj asistenciji ili joj je pravomoćno izrečena prekršajno-pravna sankcija za nasilje u obitelji

Opis poslova:

Pomoćnik u nastavi je osoba koja pruža neposrednu potporu učeniku s teškoćama u razvoju tijekom odgojno-obrazovnog procesa. Potpora tijekom odgojno-obrazovnog procesa koji pruža pomoćnik u nastavi može obuhvatiti: potporu u komunikaciji i socijalnoj uključenosti, potporu u kretanju, pri uzimanju hrane i pića, u obavljanju higijenskih potreba, u obavljanju školskih aktivnosti i zadataka te suradnju s radnicima škole, kao i s vršnjacima učenika s teškoćama u razvoju u razredu, što podrazumijeva razmjenu informacija potrebnih za praćenje i unapređivanje rada s učenikom, a u svrhu izrade izvješća o posebnostima u radu s učenikom te plana rada pomoćnika u nastavi za sljedeću školsku godinu i ostali poslovi iz čl. 3. Pravilnika o pomoćnicima u nastavi i stručno komunikacijskim posrednicima (NN 85/24.).

Dodatna znanja i vještine:

Poštivanje različitosti, afinitet prema djeci s teškoćama u razvoju, otvorenost, odgovornost, fleksibilnost, razvijene komunikacijske vještine, podjednaka sklonost individualnom i timskom radu, točnost u izvršavanju poslova, organiziranost, emocionalna stabilnost i dosljednost.

Poželjno:

- iskustvo u neposrednom radu s djecom s teškoćama u razvoju  
- iskustvo u volontiranju

S kandidatima izabranim za pomoćnika u nastavi, obrazovna ustanova – škola će sklopiti pisani ugovor o radu u kojemu će biti utvrđeni poslovi, trajanje, tjedno zaduženje te međusobna prava, obveze i odgovornosti ugovornih strana.

Sukladno članku 13. stavku 3. Zakona o ravnopravnosti spolova (NN 82/08. i 69/17.) na natječaj se mogu javiti osobe oba spola. Izrazi koji se koriste u ovom natječaju, a imaju rodno značenje koriste se neutralno i odnose se jednako na muške i ženske osobe.

Zainteresirani kandidati trebaju dostaviti:

- zamolbu za posao (prijavu), vlastoručno potpisanu, koja sadrži osobne podatke kandidata (ime i prezime, adresa prebivališta odnosno boravišta)

- životopis s navedenim podacima o neposrednom radu s djecom s teškoćama u razvoju ili volontiranju (naziv institucije/udruge/tvrtke gdje je ostvareno iskustvo u radu s djecom  ili volontiranje, te trajanje istog)  
- dokaz o odgovarajućem stupnju stečene stručne spreme (presliku diplome ili potvrdu o stečenoj stručnoj spremi)  
- dokaz o završenom programu obrazovanja odraslih (osposobljavanja) za pomoćnika u nastavi, završena edukacija u trajanju od 250 sati (kandidati koji su ranije pohađali izobrazbu u trajanju od 218, 220 ili 230 sati smatraju se da imaju potrebnu izobrazbu) – preslika  
- uvjerenje da se protiv kandidata ne vodi kazneni postupak (ne starije od dana raspisivanja natječaja)  
- dokaz o državljanstvu  
- elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje (ne stariji od dana raspisivanja natječaja)  
- ukoliko kandidat ima iskustva u radu s djecom s teškoćama u razvoju, potrebno je priložiti mišljenje supervizora i/ili preporuku škole/ustanove/udruge.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Izabrani kandidat obvezan je dostaviti školi izvornike isprava prije zaključivanja ugovora o radu.

Kandidati koji ostvaruju pravo prednosti pri zapošljavanju prema posebnom zakonu, dužni su uz prijavu na natječaj priložiti sve propisane dokaze prema posebnom zakonu i imaju prednost u odnosu na ostale kandidate pod jednakim uvjetima.

Osoba koja se poziva na pravo prednosti pri zapošljavanju prema posebnim zakonima, sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN 121/17., 98/19., 84/21. i 156/23.), članku 48. f Zakona o zaštiti vojnih i civilnih invalida rata (NN 33/92., 77/92., 27/93., 58/93., 2/94., 76/94., 108/95., 108/95., 108/96., 82/01., 103/03., 148/13. i 98/19.), članku 47. Zakona o civilnim stradalnicima iz Domovinskog rata (NN 84/21.) i članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13., 152/14., 39/18. i 32/20.) dužna je u prijavi na oglas pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo te ima prednost u odnosu na ostale kandidate samo pod jednakim uvjetima.

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (NN 121/17., 98/19., 84/21. i 156/23.) je:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Poveznica za stranicu Ministarstva branitelja na kojoj su navedeni dokazi potrebni za ostvarivanje prava prednosti pri zapošljavanju prema Zakonu o civilnim stradalnicima iz Domovinskog rata (NN 84/21.) je: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Osoba koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13., 152/14., 39/18. i 32/20.) uz prijavu na javni natječaj dužna je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom te dokaz o prestanku radnog odnosa kod posljednjeg poslodavca (ugovor, rješenje, odluka i sl.).

U skladu s Općom uredbom o zaštiti podataka, zaprimljeni podaci koristit će se isključivo u svrhu provedbe ovog natječaja.

Pisane prijave s potrebnom dokumentacijom o ispunjavanju uvjeta iz natječaja  dostavljaju se u zatvorenoj omotnici s naznakom:

„Za natječaj – POMOĆNIK U NASTAVI“.

Osoba koja ne podnese pravodobnu i/ili urednu prijavu ili za koju se utvrdi da ne ispunjava formalne uvjete iz natječaja, neće se smatrati kandidatom prijavljenim na natječaj. Urednom prijavom smatra se prijava koja sadržava sve podatke i priloge navedene u natječaju.

Za kandidate prijavljene na natječaj koji ispunjavaju formalne uvjete natječaja provest će se selekcijski postupak.

Ako kandidat ne pristupi selekcijskom postupku, smatra se da je odustao od prijave na natječaj.

Sve obavijesti vezane uz postupak selekcije kandidata i obavijesti o rezultatima natječaja bit će objavljene na mrežnoj stranici Srednje škole Dalj, Dalj u roku do 15 dana od dana donošenja odluke o izboru kandidata, te se dostava svim kandidatima smatra obavljenom istekom osmog dana od dana javne objave na web stranici Škole.

**Poslodavac**

Poslodavac: SREDNJA ŠKOLA DALJ, DALJ

Kontakt:

* osobni dolazak: BRAĆE RADIĆA7; DALJ
* pisana zamolba: Braće Radića 7 31226 Dalj